  Майя Бывальцева Удмуртиысь укмыс выпускникъёс ӟуч кылъя кун экзаменын 100 балл басьтӥзы. Со сярысь «ВКонтакте» мерлыко вотэсысь «Государственная итоговая аттестация в Удмуртии» огинын ивортэмын. Ӟуч кылъя экзаменэз элькунысь 4 сюрс 663 пиналъёс сётӥзы Вылӥ баллъёс басьтӥзы Ижкарысь 56 номеро гимназиын, 35 номеро школаын, Балезиноысь 1 номеро школаын, Италмасысь элькун лицей-интернатын, Каракулино ёросысь Малые Калмаши школаын, Кизнерысь 1 номеро школаын, Уваысь 2 номеро школаын, Воткаысь 6 номеро школаын, Сарапулысь 7 номеро школаын дышетскисьёс. Италмасысь элькун лицей-интернатысь Ольга Шишкина 100 балл информатикая но ӟуч кылъя экзаменъёсын басьтӥз Тодэ вайытом, азьвылгес география, литература но информатика тодметъёсъя 23 пиналъёс огъя кун экзаменъёсын 100 балл басьтӥзы шуыса тодмо луиз. Тегъёс: Дышетон Ижкар Удмуртия ЕГЭ экзамен пиналъёс  